钦定古今图书集成/明伦汇编/闺媛典/第369卷 > 马五娘
## 钦定古今图书集成/明伦汇编/闺媛典/第369卷 > 马五娘

按《延平府志》：“马氏五娘，永安铜盘人。父大相，母罗氏，
广道元年正月十五日生。容貌丰美。及婚之夕，身中
毒病，夫家弃还其父。父请僧徒送之河，将沈之，忽云
雾飙起，有神附人语，引上百丈岩头，得仙果食之。二
妹及嫂杜氏来看，五娘以果分与之食，俱飞升，云是
九天元女度之。今铜盘殿，其祖居地也。及百丈岩坪”
云峰洞皆有显迹。乡人刻木祀之，随祷辄应。唯云峰
洞木像一出，即大风随起。